นลท.แห่ซื้อ DELTA รับเงินบาทอ่อนค่า ดันราคาเด้งแรง 4% หลังร่วงยาว 6 วันติด
นลท.แห่ซื้อ DELTA รับเงินบาทอ่อนค่า ดันราคาเด้งแรง 4% หลังร่วงยาว 6 วันติด ล่าสุด ณ เวลา 14.56 น. อยู่ที่ 57.75 บาท บวก 2.25 บาท หรือ 4.05% สูงสุดที่ 57.75 บาท ต่ำสุดที่ 55.50 บาท ด้วยมูลค่าซื้อขาย 90.83 ล้านบาท
29 มิ.ย. 2561

ผู้สื่อข่าวรายงานว่า ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ล่าสุด ณ เวลา 14.56 น. อยู่ที่ 57.75 บาท บวก 2.25 บาท หรือ 4.05% สูงสุดที่ 57.75 บาท ต่ำสุดที่ 55.50 บาท ด้วยมูลค่าซื้อขาย 90.83 ล้านบาท

ทั้งนี้ ราคาหุ้น DELTA ปรับตัวขึ้น คาดว่านักลงทุนเข้าซื้อเก็งกำไรหลังราคาปรับตัวลงนานถึง 6 วันติด นับตั้งแต่ราคาหุ้นอยู่ที่ 60.75 บาท เมื่อวันที่ 20 มิ.ย.2561
โดย บล.บัวหลวงระบุในบทวิเคราะห์ว่า จากค่าเงิน THB/USD พลิกกลับมาอ่อนค่าและยืนเหนือ Bt33/US$ อีกครั้ง ซึ่งจะเป็นปัจจัยหนุนทั้ง Sentiment และภาพกำไรของบริษัทในกลุ่ม โดยมองว่า DELTA จะได้รับประโยชน์จากปัจจัยดังกล่าว